145. löggjafarþing 2015–2016.

Þingskjal 738 — 459. mál.

Fyrirspurn

til forsætisráðherra um kostnað við auglýsingar ríkisstjórnarinnar.

Frá Katrínu Júlíusdóttur.

1.	Hversu miklu fjármagni hefur verið varið í auglýsingar frá ríkisstjórninni frá og með júní 2013 til dagsins í dag og hvert hefur efni þeirra verið, brotið niður á einstaka miðla með kostnaði?

2.	Hversu mikið hefur hingað til kostað auglýsingaherferð, sem nýlega var farið að birta, m.a. um verk ríkisstjórnarinnar og stöðu efnahagsmála og hver er áætlaður heildarkostn
aður hennar?

3.	Hversu margar auglýsingar hafa verið birtar í þessari herferð, brotið niður á einstaka miðla með kostnaði? Óskað er eftir upplýsingum um birtingaráætlun fyrir frekari auglýs
ingar.

4.	Hvar var ákvörðun tekin um að hefja slíkar auglýsingar og af hvaða fjárlagalið eru þær greiddar?

5.	Hvers vegna var ákveðið að ráðast í birtingu auglýsinga til að kynna sérstaklega verk ríkisstjórnarinnar? Telur forsætisráðherra þetta upplýsingar er varða slíka almannahags
muni að setja beri fjármuni í að auglýsa? Hafa þessar upplýsingar ekki birst í fjölmiðla
umfjöllun um þjóð- og efnahagsmál eða verið aðgengilegar að öðru leyti?

6.	Hver er stefna ríkisstjórnarinnar varðandi auglýsingar? Telur forsætisráðherra eðlilegt að auglýsa án þess að um sérstakar leiðbeiningar eða nauðsynlegar upplýsingar til almennings sé að ræða? Hvar liggja mörk upplýsingaskyldu og flokkapólitískrar auglýs
ingaherferðar að mati ráðherra?

Skriflegt svar óskast.